-170-

**Zápisnica**

**z pracovného zasadnutia Obecného zastupiteľstva**

**v Kráľovej nad Váhom**

**dňa 9. novembra 2016**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Ondrej Kožuch |
|  | Ing. Imrich Kovács |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan VinczeBc. Tibor VinczeIng. Kristián Morovič |
|  |  |
| **Referentky OcÚ :** | Alžbeta Vadkertiová |
|  | Bc. Erika Šmátralová |
|  |  |
| **Hlavný kontrolór:** | Štefan Bencze |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Dodal, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Imrich Kovács

 Ing. Kristián Morovič

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 62a/2016-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 62b/2016-OZ**

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič*

-171-

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Voľba komisie na sčítanie hlasov k voľbe hlavného kontrolóra
4. Prezentácia kandidátov na hlavného kontrolóra
5. Voľba hlavného kontrolóra Obce Kráľová nad Váhom
6. Vyhodnotenie a vyhlásenie výsledkov voľby
7. Informácia o plnení uznesení z predchádzajúceho zasadnutia OZ
8. Správa hlavného kontrolóra obce o výsledku finančnej kontroly č. 13/2016
9. Návrh na zmenu rozpočtu obce na rok 2016
10. Návrh na zrušenie uznesenie číslo 26/2015-OZ zo dňa 25.02.2015 a voľba nového člena komisie finančnej, správy obecného majetku, kontrolnej a priestupkovej
11. Rôzne
12. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

Nakoľko poslanci OZ nemali návrhy a pripomienky prijali:

**Uznesenie číslo: 63/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**navrhnutý program zasadnutia obecného zastupiteľstva.**

*Prezentácia: 7 poslancov OZ*

*Za schválenie programu zasadnutia OZ hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič*

1. **Voľba komisie na sčítanie hlasov k voľbe hlavného kontrolóra**

Starosta obce informoval prítomných, že pred prezentáciou kandidátov a voľbou hlavného kontrolóra obce obecné zastupiteľstvo musí schváliť komisiu , ktorej úlohou bude sčítať odovzdané hlasovacie lístky. Na otvorenie obálok bola jeho osobou vymenovaná trojčlenná komisia v zložení poslancov OZ: Mgr. Hajnalka Oláh, Ing. Eliška Vargová, Ing. Štefan Vincze. Navrhol, aby bola zvolená komisia na sčítanie odovzdaných hlasov. Prítomní navrhli, aby trojčlenná komisia na otváranie obálok bola zvolená aj ako komisia na sčítanie hlasov.

Po návrhu poslanci OZ prijali:

**Uznesenie číslo: 64/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**trojčlennú komisiu na sčítanie hlasov k voľbe hlavného kontrolóra Obce Kráľová nad Váhom v zložení poslancov OZ: Mgr. Hajnalka Oláh, Ing. Eliška Vargová, Ing. Štefan Vincze**

*Prezentácia: 7 poslancov OZ*

*Za schválenie komisie hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Ing. Kristián Morovič*

-172-

***Na zasadnutie obecného zastupiteľstva sa dostavil poslanec OZ, Bc. Tibor Vincze***

1. **Prezentácia kandidátov na hlavného kontrolóra**

Do termínu určeného pre doručovanie prihlášok na voľby kontrolóra obce t. j. do 26.10.2016, 14,00 hod. boli na Obecný úrad Kráľová nad Váhom doručené štyri obálky s prihláškou a ostatnými náležitosťami v zmysle výzvy na voľbu hlavného kontrolóra obce. Všetci štyria kandidáti bolo pozvaní na prezentáciu. Na prezentácii sa zúčastnili traja kandidáti.

Ako prvý sa predstavil terajší kontrolór obce, **Štefan Bencze**, ktorý v krátkosti zhrnul svoj životopis a podal informáciu o doterajších zamestnaniach. Momentálne je kontrolórom v šiestich obciach v štyroch okresoch. Jeho cieľom je nezávisle a bezpartajne vykonávať svoju funkciu kontrolóra.

Druhá kandidátka na funkciu kontrolóra **Ildikó Leszkó**, pochádzajúca z Tvrdošoviec v krátkosti zhrnula svoj životopis a doterajšie zamestnania. V súčasnom období je hlavnou kontrolórkou obce Zalaba a Čierny Brod.

**Mgr. Hajnalka Oláh, poslankyňa OZ** – sa informovala ohľadom skúseností vo funkcií kontrolóra kandidátky.

**Ildikó Leszkó** – dodala, že je krátky čas vo funkcii, iba teraz sa oboznamuje so zákonmi a predpismi v oblasti účtovníctva.

**Ing. Ilona Varsányi**, tretia kandidátka na funkciu kontrolóra – žije v Galante, vysokoškolské vzdelanie získala na Vysokej škole ekonomickej v Bratislava, má ukončené doplnkové vzdelanie I. stupňa, ako kontrolór vo verejnej správe a II. stupňa, ako kontrolná činnosti v samospráve. Od roku 2004 je hlavným kontrolórom vo viacerých obciach.

**Mgr. Hajnalka Oláh, poslankyňa OZ** – sa informovala ohľadom pracovnej náplne kandidátky, či sa zúčastňuje na zasadnutiach obecných zastupiteľstiev

**Ing. Ilona Varsányi** – vypracúva správy o kontrolnej činnosti v zmysle zákonov, a podľa požiadaviek obecných zastupiteľstiev. Zúčastňuje sa na zasadnutiach obecných zastupiteľstiev a na zasadnutiach finančných komisií pri príprave rozpočtov obcí.

Štvrtý kandidát, **Ing. Marián Rigo** sa nedostavil na prezentáciu.

1. **Voľba hlavného kontrolóra Obce Kráľová nad Váhom**

Po skončení prezentácie kandidátov a krátkej prestávke sa uskutočnila voľba hlavného kontrolóra. Každý prítomný poslanec OZ obdŕžal hlasovací lístok (s menami jednotlivých kandidátov v abecednom poradí) opatrený podpisom starostu obce, pečiatkou obce a obálku. Voľba prebehla tajným hlasovaním.

1. **Vyhodnotenie a vyhlásenie výsledkov voľby**

Členovia komisie na sčítanie hlasov konštatovali, že k voľbe hlavného kontrolóra obce bolo:

* vydaných osem hlasovacích lístkov,
* odovzdaných osem hlasovacích lístkov,
* platných osem hlasovacích lístkov.

Počet platných hlasov na jednotlivých kandidátov, podľa poradia na hlasovacom lístku:

* Bencze Štefan – šesť platných hlasov,
* Leszkó Lívia – nula platných hlasov,
* Rigó Marián, Ing. – nula platných hlasov,

-173-

* Varsányi Ilona, Ing. – dva platné hlasy.

**Hlavným kontrolórom Obce Kráľová nad Váhom na volebné obdobie od 11.11.2016 do 10.11.2022 so šiestimi platnými hlasmi sa stal Štefan Bencze.**

Po vyhlásení výsledkov volieb poslanci OZ prijali:

**Uznesenie číslo 65/2016-OZ**

**Obecné zastupiteľstvo v Kráľovej nad Váhom**

**s c h v á l i l o ,**

**že hlavným kontrolórom Obce Kráľová nad Váhom na budúce šesťročné funkčné obdobie bude p. Štefan Bencze, bytom Ružový rad 23, 941 10 Tvrdošovce.**

*Prezentácia: 8 poslancov OZ*

*Za schválenie kontrolóra obce hlasovalo 7 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič*

*Zdržal sa 1 poslanec OZ, Ing. Ladislav Adamkó*

1. **Informácia o plnení uznesení z predchádzajúceho zasadnutia OZ**

Správa o kontrole plnenia uznesení z 15. zasadnutia Obecného zastupiteľstva v Kráľovej nad Váhom konaného dňa 28.09.2016 bola doručená poslancom OZ.

**Štefan Bencze, kontrolór obce** – v krátkosti zhrnul obsah správy. Vyzdvihol uznesenie č. 55/2016-OZ, s ktorým došlo k zrušeniu MNV Kráľová nad Váhom. Uznesenie zodpovedá ustanoveniam zákona č. 523/2004 Z. z. a metodického usmernenia MF SR.

**RNDr. Ferenc Bergendi, starosta obce** – dodal, že má vedomosti o tom, že v Obci Žihárec už došlo k výmazu MNV, preto konzultoval so starostom Žihárca a na základe získaných informácií boli poslané chýbajúce doklady.

**Ing. Štefan Vincze, poslanec OZ** a **poslankyňa OZ, Mgr. Hajnalka Oláh** navrhli do budúcna, aby pri vypracovaní správy o kontrole uznesení z predchádzajúceho zasadnutia OZ boli uvedené aj všetky prijaté uznesenie do toho času s poznámkou, či to bolo splnené, vykonané alebo či sa s tým ešte treba zaoberať.

**Štefan Bencze, kontrolór obce** - dodal, že je potrebné každý rok vykonať tzv. inventúru uznesení, aby sa dalo zistiť, či dané úlohy, návrhy boli vykonané.

V rámci rozpravy ohľadom prijatých uznesení bolo navrhnuté zakladanie spisového obalu pre každého poslanca OZ, kde by boli zoradené výpisy uznesení a ich sledovanie, rozpočet obce, štvrťročné čerpanie rozpočtu. Celú rozpravu viď. na zázname DVD.

Po rozprave poslanci OZ prijali:

**Uznesenie číslo: 66/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu o kontrole plnení uznesení z 15. zasadnutia Obecného zastupiteľstva v Kráľovej nad Váhom konaného dňa 28.09.2016**

*Prezentácia: 8 poslancov OZ*

-174-

*Správu brali na vedomie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič*

1. **Správa hlavného kontrolóra obce o výsledku finančnej kontroly č. 13/2016**

Správa hlavného kontrolóra obce o výsledku finančnej kontroly č. 13/2016 kontrola dodržania zákona o verejnom obstarávaní, zákona o slobodnom prístupe k informáciám a zákona o finančnej kontrole a audite na vykonanie účtovníckych služieb firmou Erika Pargáčová – U ERIKY, Šaľa bola doručená poslancom OZ.

**Štefan Bencze, kontrolór obce** – informoval prítomných, že v nadväznosti na Správu hlavného kontrolóra č. 10/2016 a 11/2016 o kontrole príjmov, výdavkov a finančných operáciách obce, hospodárenia a nakladania s majetkom a majetkovými právami Obce Kráľová nad Váhom za obdobie I. a II. štvrťrok 2016, bola vykonaná kontrola dodržiavania zákonností pri fakturácií účtovníckych služieb firmou Erika Pargáčová – U ERIKY, Hollého 1847/34, Šaľa. Kontrola bola zameraná na dodržiavanie príslušných ustanovení zákona o verejnom obstarávaní, zákona o slobodnom prístupe k informáciám a zákona o finančnej kontrole a audite.

Kontrolou bolo zistené, že

* starosta obce po nástupe bývalej účtovníčky na liečenie oslovil viaceré spoločnosti z oblasti účtovníctva z okolia Šale a účtovníkov z okolitých obecných úradov na vykonanie účtovníckych služieb obce. Na miesto účtovníčky bol zverejnený inzerát okrem iného aj s podmienkou, že práca účtovníčky je vhodná aj pre absolventov. Na výber najvhodnejšieho kandidáta na túto pozíciu bola zriadená komisia, ktorá z viacerých záujemcov odporučila skúsenú účtovníčku s dlhoročnou praxou z podnikateľskej sféry s tým, že menovaná bude mať čas dva mesiace na zaučenia sa na rozdiely v samospráve. Starosta obce návrh komisie neakceptoval a oslovil účtovnícke firmy. Písomnú cenovú ponuku predložila len spoločnosť Econit spol. s r. o. Matúškovo a firma Erika Pargáčová – U ERIKY Šaľa. O prieskume trhu nebol vyhotovený písomný záznam zodpovedajúci ustanoveniam zákona o verejnom obstarávaní. **Verejný obstarávateľ (obec) pri výbere dodávateľa na účtovnícke služby nevykonal prieskum trhu podľa príslušných ustanovení zákona, nepostupoval podľa zákona a nezverejnil zákazku na účtovnícke služby čím došlo k porušeniu zákona o verejnom obstarávaní a o zmene a doplnení niektorých zákonov.**
* Zmluva o účtovníckych službách ku dňu vykonania kontroly (03.11.2016) nebola zverejnená na webstránke obce. Ďalej bolo zistené, že zmluva ku dňu 26.10.2016 nebola podpísaná štatutárnym orgánom spoločnosti „Erika Pargáčová – U ERIKY, Šaľa“. Tým, že **zmluva nebola zverejnená na webstránke obce došlo k porušeniu zákona o slobodnom prístupe k informáciám. Z dôvodu, že zmluva nebola zverejnená ani v Obchodnom vestníku a bola podpísaná až po 26.10.2016, bola do uvedeného dátumu neplatná a neúčinná a po podpise od 26.10.2016 platná ale neúčinná. K úhradám za účtovnícke služby došlo na základe neplatnej a neúčinnej resp. neexistujúcej zmluvy.**
* fakturácia účtovníckych služieb účtovníckou firmou bola potvrdená základnou finančnou kontrolou ako súlad s rozpočtom obce – vzhľadom k tomu, že **zmluva o účtovníckych službách bola platná ale neúčinná, došlo k porušeniu zákona o finančnej kontrole a audite a o zmene a doplnení niektorých zákonov a Smernice č. 1/2016 o finančnom riadení a finančnej kontrole v podmienkach Obce Kráľová nad Váhom.**
* za obdobie 01/2016 – 03/2016 fakturácia za účtovnícke služby bola vo výške 1500,- EUR a od obdobia 04/2016 bola znížená na 900,- EUR – tým, že **nebol vykonaný prieskum trhu podľa príslušných ustanovení zákona o verejnom obstarávaní, nebola dodržaná základná zásada o hospodárnosti a efektívnosti hospodárenia s verejnými finančnými prostriedkami došlo k porušeniu zákona o finančnej kontrole a audite a o zmene a doplnení niektorých zákonov.**

-175-

V zmysle zákona o finančnej kontrole a audite orgán verejnej správy je povinný vytvoriť, zachovať a rozvíjať finančné riadenie, v rámci ktorého zabezpečuje aj hospodárnu, efektívnu, účinnú a účelnú realizáciu finančnej operácie alebo jej časti. Za vykonanie finančnej kontroly zodpovedá štatutár orgánu verejnej správy (u obcí starosta obce, alebo nim poverený vedúci zamestnanec - u nás len starosta obce). Cieľom finančnej kontroly, okrem iného je aj dodržiavanie rozpočtu obce a dodržiavanie uzatvorených zmlúv a podmienok na poskytovanie a použitie verejných financií. Základnou finančnou kontrolou obec je povinná overovať vždy súlad každej finančnej operácie, alebo jej časti so skutočnosťami na príslušných stupňoch riadenia. Základnú finančnú kontrolu vykonáva starosta obce a zamestnanec zodpovedný za rozpočet, verejné obstarávanie, správu majetku alebo za iné odborné činnosti. Základná finančná kontrola sa potvrdzuje na príslušnom doklade s uvedením: mena a priezviska a dátumu vykonania finančnej kontroly.

**Mgr. Hajnalka Oláh, poslankyňa OZ** – sa informovala ohľadom znenia textu na pečiatke, ktorú je potrebné dať na doklady pri základnej finančnej kontroly.

**RNDr. Ferenc Bergendi, starosta obce** – dodal, že obec už nedáva pečiatky na účtovné doklady, ale doklady majú krycí list.

**Mgr. Hajnalka Oláh, poslankyňa OZ** – požiadala o informáciu ohľadom znenia textu na krycom liste. Krycí list jej bol predložený, z čoho prečítala: „Základná finančná kontrola bola vykonaná v súlade so zákonom č. 357/2015 Z. Z. o finančnej kontrole a audite a o zmene a doplnení niektorých zákonov. Finančnú operáciu alebo jej časť je – nie je možné vykonať (možnosť zakrúžkovania), v nej pokračovať alebo vymáhať poskytnuté plnenie ak sa finančná operácia alebo jej časť už vykonala. Finančná operácie alebo jej časť je v súlade: a) so schváleným rozpočtom, b) osobitným predpisom, zmluvou, rozhodnutím, vnútorným predpisom, c) inými podmienkami poskytovanie verejných financií (možnosť zakrúžkovania). Dátum, podpis.“ Po prečítaní dodala, že ak tento doklad je pri každej finančnej operácií podpísaný osobami, ktoré sú za to zodpovedné, tak potom tie osoby tento text buď neprečítali, alebo nie sú si vedomí čo podpisujú, alebo tento doklad nie je vyhotovený pri všetkých účtovných operáciách. Položila otázku: „ako sa to mohlo stať, že faktúry za účtovnícke služby boli vyplatené bez zmluvy; v mesiaci november bol rozpočet obce prečerpaný vo viacerých položkách, ako bolo sledované čerpanie rozpočtu; ako je možné, že na dokladoch bolo uvedené, že „je“ v súlade s rozpočtom, predpisom, zmluvou, atď.?“ Podotkla, že sa vo februári už informovala ohľadom finančnej kontroly ako sa vykonáva, dotazovala sa aj na minulých zasadnutiach, na čo dostala kladnú odpoveď. Preto sa pýta „ako bola kontrola vykonaná, keď v účtovníctve je toľko chýb?“

**Štefan Bencze, kontrolór obce** – dodal, že na základe usmernenia, ktoré vyšlo po schválení zákona o finančnej kontrole nestačí len krycí list, ale je potrebné doložiť aj ostatné dokumenty potvrdzujúce správnosť finančnej operácie. Ten, kto podpisuje krycí list zodpovedá za to, či tá finančná operácie je v súlade s rozpočtom, zmluvou, atď.

**Ing. Eliška Vargová, poslankyňa OZ** – sa informovala ohľadom zmlúv za účtovnícke služby, lebo účtovníčka obce predložila dve podpísané zmluvy. Jedna bola podpísaná 4. apríla 2016, ktorá nebola zverejnená a objavila sa teraz. Je to zmluva na dobu neurčitú. Je v nej uvedené, že služby podľa tejto zmluvy budú poskytované pre účtovné doklady od termínu 1. januára 2016 na dobu neurčitú, výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená. Dňa 27. júna 2016 ste pán starosta podpísali druhú zmluvu tiež na dobu neurčitú (tiež v čas nebola zverejnená, objavila sa teraz na webstránke, kedy bola aj podpísaná po 26.10.2016). Ako je možné, že ste podpísali druhú zmluvu tiež na účtovnícke služby - takže máme dve zmluvy, nakoľko tá prvá platná, lebo nemohla byť vypovedaná, lebo dátumovo to nesedí. Takže, od júla máme dve zmluvy na tie isté služby. Nerozumie prečo sa veci takto robia, je

-176-

to nepochopiteľné. Stále robíte protizákonné veci, prečo? Nie ste na trhu, len tak nemôžete podpisovať zmluvy. Zmluvu, v ktorej sú uvedené určité podmienky podpisujú dve strany, a je povinnosť ju aj zverejňovať, len potom je účinná, platná. Máte tu dve zmluvy neplatné. Tým, že nebola zverejnená ani jedna, sú neúčinné, neplatné a máme na základe nich vyplatené sumy neoprávnene a sú v rozpore s účtovníctvom. Stále robíte chyby, ste nepoučiteľný, vykonávate čím ďalej tým horšie a horšie veci. Keď sme sa opýtali kde je zmluva, ste povedali, že je u niektorej pracovníčky. Prečo ste to nepovedali rovno, že to nemáte podpísané?

**RNDr. Ferenc Bergendi, starosta obce** – z mojej strany zmluva bola podpísaná, tu som ju mal na stole medzi papiermi. Viete dobre, že aké problémy som mal, lebo som nevedel zohnať účtovníka.

**Ing. Eliška Vargová, poslankyňa OZ** – hneď na začiatku sme tu rozprávali o účtovníckej firme, o ktorej rozprával aj pán kontrolór. Vedeli ste, že to bude zákazka nad 5000,- EUR, mali ste postupovať v zmysle zákona – urobiť prieskum trhu, nerobili ste to.

**RNDr. Ferenc Bergendi, starosta obce** – prieskum bol urobený, ale nebol vydokladovaný.

**Ing. Eliška Vargová, poslankyňa OZ** – ale vyplatili ste faktúry na základe neplatnej zmluvy, je to protizákonné.

**RNDr. Ferenc Bergendi, starosta obce** – firmu Pargáča som vybral na základe lepšej cenovej ponuky, nakoľko firma z Matúškova bola drahšia. Priznávam sa, že nie je to v ažurite, nie je to vydokladované.

**Ing. Štefan Vincze, poslanec OZ** – sa zapojil do rozpravy medzi starostom obce a poslankyňou OZ a pripomenul to, že zmluva je neplatná je jedna vec, ale v akom stave je účtovníctvo – čo sa dalo pokaziť je pokazené. Boli zaplatené služby, ktoré vôbec nie sú dobré, za toto obec má, a aj bude mať ešte väčšie problémy, než mala. Tento problém obci nestačí, zároveň sa príjme tzv. účtovníčka, ktorá nevie účtovať. Na druhom zasadnutí finančnej komisie bolo od nej opýtané, čo si urobila z toho, čo jej bolo dané na prvom zasadnutí komisie (ohľadom rozpočtu obce). Priznala sa, že nič. Týždeň chodila do práce (medzi dvoma zasadnutiami komisie) a nič neurobila. Pýtam sa: „za čo berie táto ženská peniaze?“ Pán starosta máš plnú kompetenciu na prijatie kvalifikovaných zamestnancov. V máji pred komisiou boli pohovory s účtovníčkami. Zo strany komisie bola navrhnutá účtovníčka na prijatie do zamestnania. Návrh nebol akceptovaný. Zamestnankyňa počas týždňa cez ktorý chodila do práce sa opýtala aspoň od teba pán starosta, že čo má robiť?.

**RNDr. Ferenc Bergendi, starosta obce** – áno, a niečo aj urobila/prekontrolovala v rozpočte položku 111.

**Štefan Bencze, kontrolór obce** – dodal, že p. Pargáč bude musieť preúčtovať/opraviť určité veci v účtovníctve a na základe toho bude treba vypracovať zmenu rozpočtu.

**Ing. Štefan Vincze, poslanec OZ** – sa informoval ohľadom auditu za rok 2015 a 2014, či bola napísaná objednávka a či je už zmluva

**Ing. Eliška Vargová, poslankyňa OZ** – všetko nasľubujeme, že bude a ešte stále zmluvu nemáme, lebo na webstránke obce ešte nie je

**RNDr. Ferenc Bergendi, starosta obce** – ústna objednávka už bola a v novembri by mali byť hotové správy.

-177-

**Ing. Štefan Vincze, poslanec OZ** – na poslednom zasadnutí OZ sme rozprávali o tom, aby sme čím skôr dali do poriadku účtovníctvo a následne rozpočet obce (za celý rok neboli urobené rozpočtové opatrenia) a bol pripravený a následne schválený rozpočet na rok 2017, lebo ináč obec od 1. januára 2017 ide na provizórium, všetci vieme čo to znamená. Vlani finančná komisia urobila rozpočet, ale tento rok už nie, za to sú zodpovedné/platené osoby. Takto to ďalej nemôže ísť.

**Mgr. Hajnalka Oláh, poslankyňa OZ** – v rozpočte chýbajú základné veci, nevidíme v tom plnenie za roky 2014, 2015. Na zasadnutí komisie sme sa pýtali od prijatej ženskej, či vie urobiť návrh rozpočtu ona nato odpovedala, že ešte také v živote nerobila a ani nevie. Nevie ani spracovať čerpanie v excelovej tabuľke, priznala sa, že ani to zatiaľ nerobila. Položila otázku: „prijali sme niekoho, ale na čo, keď nič nevie?“ nám ako poslancom OZ v ničom nepomôže, je možné, že na obecnom úrade je potrebná, určite vy viete prečo, ale ja sa pýtam: „na čo?“

**Ing. Štefan Vincze, poslanec OZ** – položil otázku: „ako ďalej?“

**Mgr. Hajnalka Oláh, poslankyňa OZ** – my, ako poslanci OZ až tak rozpočet nepotrebujeme a obecný úrad bude fungovať od januára ako môže, a možno voľakedy v priebehu budúceho roku budeme mať aj rozpočet

**RNDr. Ferenc Bergendi, starosta obce** – dáme sa do toho a vyrieši sa to

**Ing. Imrich Kovács, poslanec OZ** – sa informoval, ako ďalej na základe zistení uvedených v správe.

**Štefan Bencze, kontrolór obce** – sú to zase vážne zistenia, je potrebné urobiť určité kroky podľa platnej legislatívy.

Podrobnú rozpravu medzi prítomnými ohľadom zmluvy za účtovnícke služby, prijatej nekvalifikovanej pracovníčky na pozíciu účtovníčky obce viď. na zázname DVD.

Po rozprave poslanci OZ prijali:

**Uznesenie číslo: 67/2016-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra obce o výsledku finančnej kontroly č. 13/2016 kontroly dodržiavania zákona o verejnom obstarávaní, zákona o slobodnom prístupe k informáciám a zákona o finančnej kontrole a audite na vykonanie účtovníckych služieb firmou Erika Pargáčová – U ERIKY, Šaľa a**

**u k l a d á**

**kontrolórovi obce, aby podnikol právne kroky v zmysle kontrolných zistení a platných legislatív.**

*Prezentácia: 8 poslancov OZ*

*Správu brali na vedomie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič*

1. **Návrh na zmenu rozpočtu obce na rok 2016**

Návrhy zmeny rozpočtu obce k 30.09.2016 podľa ustanovení § 14. ods. 2 písm. a) zákona č. 583/2004 Z. z. o rozpočtových pravidlách územnej samosprávy v znení neskorších predpisov – presun rozpočtovaných prostriedkov v rámci schváleného rozpočtu – rozpočtové opatrenia č. 1 a č. 2, finančný výkaz subjektu verejnej správy k 30.9.2016 a návrh na znenie uznesenia bolo doručené poslancom OZ.

-178-

**Štefan Bencze, kontrolór obce** - v krátkosti informoval prítomných, že návrhy na rozpočtové opatrenia boli prerokované na zasadnutí finančnej komisií. Po prerokovaní boli vykonané ešte zmeny v rozpočtových opatreniach č. 1 a vymenoval/vysvetlil zmeny v jednotlivých položkách.

**Ing. Štefan Vincze, poslanec OZ** – doplnil informáciu pre tých poslancov OZ, ktorí neboli na zasadnutí finančnej komisie (boli prítomní len predsedovia komisií OZ), že rozpočet obce bol dobre spravený ale čerpanie nebolo sledované, a veľa vecí je zle zaúčtovaných. Je potrebné urobiť zmeny v účtovaní, všetko správne zaúčtovať a navrhnúť ďalšie zmeny v rozpočte. Navrhol určiť termín dokedy dať účtovné veci do poriadku.

**RNDr. Ferenc Bergendi, starosta obce** – účtovné veci budú dané do poriadku do konca budúceho týždňa.

**Ing. Štefan Vincze, poslanec OZ** – ak budú dané veci do poriadku, až potom bude zasadať finančná komisia aj ohľadom rozpočtu obce na budúci rok

**Ing. Imrich Kovács, poslanec OZ** – koniec budúceho týždňa je krátky termín, aby veci boli dané poriadku, lebo štvrtok bude sviatok

**Ondrej Kožuch, poslanec OZ** – navrhol termín do 25.11.2016

Po prerokovaní návrhov na rozpočtové opatrenia poslanci OZ prijali:

**Uznesenie číslo: 68/2016-OZ**

**Obecné zastupiteľstvo v Kráľovej nad Váhom**

**b e r i e na v e d o m i e :**

**zmenu rozpočtu obce k 30.09.2016  ako rozpočtové opatrenie č. 1 a rozpočtové opatrenie č. 2 vykonané vo výdavkovej časti rozpočtu obce na rok 2016 v súlade s § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. ako presun rozpočtovaných prostriedkov v rámci schváleného rozpočtu, podľa predloženej prílohy.**

*Prezentácia: 8 poslancov OZ*

*Zmenu rozpočtu obce brali na vedomie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič*

Rozprava medzi prítomnými ešte raz ohľadom zmluvy za účtovníctve služby; účtovania; vyplatenia faktúr za účtovnícke služby a pritom účtovníctvo je zlé; zaplatenie pracovníčky prijatej na pozíciu účtovníčky, ktorá nevie dať veci do poriadku, lebo nemá prehľad/vedomosti o účtovníctve a doteraz ešte neúčtovala; odkiaľ budú zabezpečené finančné prostriedky na úhrady mzdy a služby za tú istú činnosť (viď. záznam na DVD).

1. **Návrh na zrušenie uznesenie číslo 26/2015-OZ zo dňa 25.02.2015 a voľba nového člena komisie finančnej, správy obecného majetku, kontrolnej a priestupkovej**

Nakoľko bývala účtovníčka obce bola členkou komisie finančnej, správy obecného majetku, kontrolnej a priestupkovej bol zo strany obce navrhnutý návrh na zrušenie uznesenie, ktorým boli schválení členovia komisie a je treba voliť nového člena.

**Ing. Eliška Vargová, poslankyňa OZ** – ako aj predsedkyňa finančnej komisie navrhla, aby bývalá účtovníčka bola z komisie odvolaná.

-179-

Po návrhu poslanci OZ prijali:

**Uznesenie číslo: 69/2016-OZ**

**Obecné zastupiteľstvo v Kráľovej nad Váhom**

**o d v o l á v a**

**člena komisie finančnej, správy obecného majetku, kontrolnej a priestupkovej Eriku Morovičovú.**

*Prezentácia: 8 poslancov OZ*

*Za odvolanie člena komisie 8 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Ing. Kristián Morovič*

1. **Rôzne**

**Ing. Eliška Vargová, poslankyňa OZ** – pred začiatkom zasadnutia obecného zastupiteľstva podala do pošty Obecného úradu Kráľová nad Váhom svoju interpeláciu, ktorá obsahuje 11 otázok ohľadom riešenia jednotlivých záležitostí obce ku dňu 8.11.2016. Odpoveď žiada poslať podpísanú štatutárom, naskenovanú zaslať všetkým poslancom OZ. V krátkosti informovala prítomných o obsahu interpelácie.

**Ing. Ladislav Adamkó, poslanec OZ** – sa informoval ohľadom žiadosti Poľovníckeho združenia Priehrada Kráľová nad Váhom, ktorá bola vrátená, aby bola vyjasnená vec žiadosti.

**RNDr. Ferenc Bergendi, starosta obce** – do dnešného dňa nebola doručená nová žiadosť, alebo vyjasnenie žiadosti.

Rozprava medzi prítomnými ohľadom veci žiadosti od Poľovníckeho združenia (viď. záznam na DVD)

**Mgr. Hajnalka Oláh, poslankyňa OZ** – sa informovala ohľadom cesty vedľa firmy Manussi, ktorú aj firma užíva, majú to ohradené, či za to platia nájomné. Žiada predsedu komisie stavebnej, Ing. Imricha Kovácsa, aby vykonali miestne šetrenie a navrhla opravu zvončekov v bytovkách.

**RNDr. Ferenc Bergendi, starosta obce** – nájomné neplatia, nemáme vedomosti o tom, že cestu užívajú na vlastné účely.

**Ing. Ladislav Adamkó, poslanec OZ** – sa informoval, kedy sa rozbehne separovaný zber v zmysle rozoslaného letáku; budú občania obce informovaní o termínoch zberu; prečo sú rozkopané rigoly vedľa cesty.

**RNDr. Ferenc Bergendi, starosta obce** – už v mesiaci november sa rozbehne zber. Na začiatku v zimných mesiacoch v dvojmesačných intervaloch a v budúcnosti uvidíme na základe získaných skúseností, či skrátime termín zberu. Rigoly sú rozkopané kvôli vedeniu telekomunikačných káblov.

**Ing. Imrich Kovács, poslanec OZ** – navrhol, aby termíny separovaného zberu boli uverejnené aj na webstránke obce, a následne sa informoval ohľadom opravy verejného osvetlenia v lokalite Jozefovský hon I.

**RNDr. Ferenc Bergendi, starosta obce** – zamestnanci obecného úradu prekontrolovali/vymenili žiarovky vo verejnom osvetlení.

**Ing. Štefan Vincze, poslanec OZ** – sa informoval ohľadom poslednej čiastky dotácie pre FC Kráľová nad Váhom.

-180-

**RNDr. Ferenc Bergendi, starosta obce** – na začiatku futbalovej sezóny bola jedna čiastka preposlaná a teraz podľa finančných možností obce bude preposlaná posledná čiastka

***Poslanec OZ, Ondrej Kožuch opustil rokovanie OZ.***

Rozprava medzi prítomnými ohľadom zaúčtovania a vyplatenia dotácií na športovú činnosť z rozpočtu obce (viď. záznam na DVD)

1. **Záver**

Nakoľko prítomní nemali už žiadne pripomienky starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Imrich Kovács

starosta obce

 Ing. Kristián Morovič